Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1997/98 af priserne støtten og tilbageholdelsen for olivenolie, samt af den maksimale garantimængde (97/C 101/05)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 4, stk. 4, artikel 5, stk. 1, og artikel 11, stk. 6,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Producentindikativprisen for olivenolie bør fastsættes efter kriterierne i artikel 4 og 6 i forordning nr. 136/66/EØF;

interventionsprisen bør fastsættes efter kriterierne i artikel 8 i forordning nr. 136/66/EØF;

den repræsentative markedspris bør fastsættes ifølge kriterierne i artikel 7 i forordning nr. 136/66/EØF;

for at sikre producenterne en rimelig indkomst skal der fastsættes en produktionsstøtte under hensyntagen til den virkning, som forbrugsstøtte har på alene en del af produktionen;

ifølge artikel 5, stk. 4, og artikel 20d, stk. 1, i forordning nr. 136/66/EØF bør der fastsættes, hvor stor en procentdel af produktionsstøtten der skal anvendes henholdsvis til finansiering af aktioner til forbedring af olivenolieproduktionens kvalitet og til finansiering af omkostningerne i forbindelse med de opgaver, der varetages af anerkendte producentorganisationer for olivenolie eller foreninger heraf ved forvaltningen og kontrollen af produktionsstøtten for olivenolie;

i henhold til artikel 11, stk. 5 og 6, i forordning nr. 136/66/EØF, skal en vis procentdel af forbrugsstøtten i hvert olivenolieproduktionsår anvendes dels til finansiering af foranstaltninger, der gennemføres af anerkendte brancheorganisationer som omhandlet i stk. 3 i nævnte artikel, dels til finansiering af foranstaltninger til fremme af olivenolieforbruget i Fællesskabet; de nævnte procentdele skal derfor fastsættes for produktionsåret 1997/98; i betragtning af den allerede fastsatte finansiering for de i artikel 11, stk. 6 omhandlede aktioner til fremme af forbruget, fastsættes den hertil hørende procent til nul for produktionsåret 1997/98;

ifølge artikel 5, stk. 1, i forordning nr. 136/66/EØF fastsættes det for en bestemt periode, for hvor stor en maksimumsmængde der kan ydes den enhedsstøtte, som fastsættes for det pågældende produktionsår; for produktionsåret 1997/98 bør maksimumsmængden fastholdes på det anførte niveau -

UDSTEDT FØLGENDE FORORDNING:

Artikel 1

1. For produktionsåret 1997/98 fastsættes producentindikativprisen og interventionsprisen for olivenolie således:

>TABELPOSITION>

2. De i stk. 1 anførte priser gælder for sædvanlig handelsmæssig jomfruolie, som har et indhold af frie fedtsyrer, udtrykt i oliesyre, på 3,3 g/100 g olie.

Artikel 2

For produktionsåret 1997/98 fastsættes den repræsentative markedspris for olivenolie til 229,50 ECU/100 kg.

Artikel 3

For produktionsåret 1997/98 fastsættes produktionsstøtten således:

>TABELPOSITION>

Artikel 4

1. For produktionsåret 1997/98 anvendes 1,4 % af den produktionsstøtte, der tildeles olivenolieproducenterne, til finansiering af særlige aktioner til forbedring af olivenproduktionens kvalitet i de enkelte producentmedlemsstater.

2. For produktionsåret 1997/98 fastsættes den procentdel af produktionsstøtten, der ifølge artikel 20d, stk. 1, i forordning nr. 136/66/EØF kan tilbageholdes for de producentorganisationer for olivenolie og foreninger heraf, som er anerkendt efter nævnte forordning, til 0,8 %.

Artikel 5

1. For produktionsåret 1997/98 fastsættes den i artikel 11, stk. 5, i forordning nr. 136/66/EØF omhandlede procentdel af forbrugsstøtten til 8 %.

2. For produktionsåret 1997/98 fastsættes den procentdel af forbrugsstøtten, der skal anvendes til de i artikel 11, stk. 6, i forordning nr. 136/66/EØF omhandlede foranstaltninger, til 0 %.

Artikel 6

For produktionsåret 1997/98 fastsættes maksimumsproduktionen af olivenolie, jf. artikel 5, stk. 1, i forordning nr. 136/66/EØF, til 1 350 000 tons.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. 172 af 30. 9. 1966, s. 3025/66.

(2) EFT nr. L 206 af 16. 8. 1996, s. 11.